b'\n_START_ARTICLE_\nJohn Milton\n_START_PARAGRAPH_\nJohn Milton (London, 9. prosinca 1608. - London, 8. studenog 1674.), engleski knji\xc5\xbeevnik_NEWLINE_Znameniti je esejist, pjesnik i dramati\xc4\x8dar. Njegov religiozni ep "Izgubljeni raj" smatra se jednim od najboljih djela napisanih na engleskom jeziku. Milton se aktivno umije\xc5\xa1ao i u politi\xc4\x8dke borbe svojega doba. Kad je nakon pogubljenja kralja u sije\xc4\x8dnju 1649. Milton objavio spis u kojem opravdava taj Cromwellov postupak, imenovan je tajnikom novoosnovanog dr\xc5\xbeavnog vije\xc4\x87a i na tom poslu 1652. izgubio vid. Nakon pobjede kontrarevolucije 1660., knjige su mu javno spaljene, a on ba\xc4\x8den u tamnicu, ali je uskoro pu\xc5\xa1ten.'